CENTEL ท่องเที่ยวไทยบูม! ดันอัตราเข้าพัก-รายได้เฉลี่ยต่อห้องพุ่ง จับตา Q3 เทิร์นอะราวด์
CENTEL ท่องเที่ยวไทยบูม! ดันอัตราเข้าพัก-รายได้เฉลี่ยต่อห้องพุ่ง จับตาไตรมาส 3/65 เทิร์นอะราวด์ ลุ้นทั้งปีกำไรแตะ 307 ล้านบาท ปี 66 โตทะลักกว่า 3 เท่าตัว แนะนำซื้อราคาเป้าหมาย  52 บาท 
CENTEL ท่องเที่ยวไทยบูม! ดันอัตราเข้าพัก-รายได้เฉลี่ยต่อห้องพุ่ง จับตา Q3/65 เทิร์นอะราวด์ ลุ้นทั้งปีกำไรแตะ 307 ล้าน ปี 66 โตทะลักกว่า 3 เท่าตัว
19 ต.ค. 2565

บล.ดาโอ ระบุในบทวิเคราะห์วันนี้ (19 ต.ค.65) ว่า บริษัท โรงแรมเซ็นทรัลพลาซา จำกัด (มหาชน) หรือ CENTEL คาดอัตราการเข้าพัก (Occ. Rate) และรายได้เฉลี่ยต่อห้อง (RevPAR) ทำจุดสูงสุดในรอบปีโดยเริ่มตั้งแต่ไตรมาส 3/65 หลังการเปิดประเทศอย่างเป็นทางการ ล่าสุดการท่องเที่ยวแห่งประเทศไทย (ททท.) เผยนักท่องเที่ยว 9 เดือน ทะลุ 6 ล้านคน เป้าหมายสิ้นปีที่ 10 ล้านคน
โดยลุ้นกำไรไตรมาส 3/65 เติบโต Turnaround เมื่อเทียบกับไตรมาส 3/64 และจะเติบโตเด่นเมื่อเทียบไตรมาสก่อนหน้า โรงแรม Flagship อย่าง เซ็นทาราแอท เซ็นทรัลเวิร์ล Renovate เสร็จตั้งแต่ต้นปี ดังนั้นจะมีรายได้อย่างเต็มที่ในครึ่งหลังปี 65
นอกจากนี้ ประเมินกำไรสุทธิปี 65 อยู่ที่ 307 ล้านบาท พลิกจากขาดทุนในปีก่อน ส่วนปี 66 คาดกำไรสุทธิอยู่ที่ 1,437 ล้านบาท เพิ่มขึ้น 369% เมื่อเทียบกับช่วงเดียวกันของปีก่อน คงคำแนะนำ “ซื้อ” ราคาเป้าหมาย  52 บาท